Breithiúnas na Cúirte Breithiúnais (an Chéad Dlísheomra) an 30 Deireadh Fómhair 2025 (iarraidh ar réamhrialú ó tribunal judiciaire de Paris - an Fhrainc) – BC v SCP Attal et Associés
(Cás = "n" "Case"  IF
= "o" "Joined Cases" C-321/241, Attal et Associés)
(Tarchur chun réamhrialú – Saorghluaiseacht caipitil – Airteagal 63(1) CFAE – Comharbas – Dul ar iontaoibh nótaire ar bhonn éigeantach chun an dearbhú maidir le comharbas a tharraingt suas i mBallstát seachas an Ballstát inar osclaíodh an comharbas – Reachtaíocht an Bhallstáit sin lena bhforáiltear go ríomhfar táillí an nótaire sin ar bhonn ollsócmhainní iomlána an eastáit – Feidhmiú comhthreomhar a n-inniúlachta fioscaí ag na Ballstáit – Gan aon srian ar shaorghluaiseacht caipitil)
Teanga an cháis: an Fhraincis
An chúirt a rinne an tarchur
tribunal judiciaire de Paris
Páirtithe sna príomhimeachtaí
Iarratasóir: BC
Cosantóir: SCP Attal et Associés
Ábhar
Maidir le hAirteagal 63(1) CFAE
ní mór léiriú a dhéanamh mar a leanas:
ní mór é a léiriú sa chaoi nach gcuirtear cosc leis ar reachtaíocht Bhallstáit faoina ndéantar táillí nótaire seirbhísí a bhfuil sé de cheangal ar oidhre a úsáid, i gcúinsí áirithe, chun an dearbhú maidir le comharbas dá bhforáiltear sa dlí náisiúnta a ríomh ar bhonn ollsócmhainní iomlána an eastáit dá gcomhdhéantar na sócmhainní atá suite sa Bhallstát sin agus i mBallstát eile agus ní hamháin ar an tsócmhainn chomhlán a chomhfhreagraíonn do na sócmhainní atá suite sa chéad Bhallstát, gan na táillí a d’íoc an t oidhre a chur san áireamh i gcomaoin an dearbhaithe maidir le comharbas arna bhunú ag nótaire sa dara Ballstát, a bhfuil a ríomh bunaithe freisin ar ollsócmhainní iomlána an eastáit.
____________
1 IO C, C/2024/4953.